sukhrobnurali/uzbek-legal-corpus huggingface dataset:
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISh VA QOʻShIMChALAR KIRITISh TOʻGʻRISIDA (OʻZBEKISTON RESPUBLIKASI PREZIDENTINING “OʻZBEKISTON RESPUBLIKASI MOLIYA VAZIRLIGINING INSONPARVARLIK YORDAMI HAMDA TEXNIK KOʻMAKLAShISh VOSITALARIDAN MAQSADLI FOYDALANIShNI MUVOFIQLAShTIRISh, HISOBGA OLISh VA NAZORAT QILISh DEPARTAMENTINI TAShKIL ETISh TOʻGʻRISIDA” 2008 YIL 24 NOYABRDAGI PQ-1005-SON QARORI)
(resolution, 2021-12-29)

Oʻzbekiston Respublikasi Prezidentining “Oʻzbekiston Respublikasi Moliya vazirligining Insonparvarlik yordami hamda texnik koʻmaklashish vositalaridan maqsadli foydalanishni muvofiqlashtirish, hisobga olish va nazorat qilish departamentini tashkil etish toʻgʻrisida” 2008-yil 24-noyabrdagi PQ-1005-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Moliya vazirligi Oʻzbekiston Respublikasi Prezidentining “Davlat boshqaruvi respublika organlari tizimini takomillashtirish toʻgʻrisida” 2003-yil 9-dekabrdagi PF-3358-son Farmoni talablariga muvofiq oʻzining yangilangan nizomini va tashkiliy tuzilmasini tasdiqlash uchun belgilangan tartibda ikki oy muddatda Vazirlar Mahkamasiga kiritsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 5. Vazirlar Mahkamasining 2007-yil 20-martdagi 53-son qarori (Oʻzbekiston Respublikasi QT, 2007-y., 2-3-son, 15-modda) bilan tasdiqlangan Oʻzbekiston Respublikasi Moliya vazirligining Gʻaznachiligi toʻgʻrisida nizomda: a) 8-bandga quyidagi mazmundagi xatboshi qoʻshilsin: “Oʻzbekiston Respublikasiga kelayotgan insonparvarlik yordami va texnik koʻmaklashish vositalari, shu jumladan nomoddiy shakldagi vositalar toʻgʻrisidagi axborotlarni toʻplash va ishlash”; b) 9-bandga quyidagi mazmundagi xatboshi qoʻshilsin: “Oʻzbekiston Respublikasiga kelayotgan barcha turdagi insonparvarlik yordami va texnik koʻmaklashish vositalari, shu jumladan nomoddiy shakldagi vositalarning toʻliq va tizimli hisobini yuritadi”; v) 10-bandga quyidagi mazmundagi xatboshi qoʻshilsin: “belgilangan tartibda insonparvarlik yordami va texnik koʻmaklashish vositalari oluvchilaridan ularning shaxsiy bank hisob raqamlaridan koʻchirmalar, shuningdek ular tomonidan olingan insonparvarlik yordami va texnik koʻmaklashish vositalari, shu jumladan nomoddiy shakldagi vositalar toʻgʻrisida hisobotlar va axborotlar olish”.
VAZIRLAR MAHKAMASINING “UGOM-ChOTQOL DAVLAT MILLIY TABIAT BOGʻI VA ChOTQOL DAVLAT BIOSFERA QOʻRIQXONASI TOʻGʻRISIDAGI NIZOMLARNI, OHANGARON VA BURChMULLA OʻRMON XOʻJALIGI KORXONALARI USTAVLARINI TASDIQLASh HAQIDA” 2001 YIL 22 IYuNDAGI 262-SON QARORIGA QOʻShIMChALAR KIRITISh TOʻGʻRISIDA
(resolution, 2022-07-22)

Togʻda yashovchi aholi, chegara xizmatlari va Ugom-Chotqol davlat milliy bogʻi xodimlari uchun qulay shart-sharoitlar yaratish maqsadida Vazirlar Mahkamasi qaror qiladi: 1. Vazirlar Mahkamasining “Ugom-Chotqol davlat milliy tabiat bogʻi va Chotqol davlat biosfera qoʻriqxonasi toʻgʻrisidagi nizomlarni, Ohangaron va Burchmulla oʻrmon xoʻjaligi korxonalari ustavlarini tasdiqlash haqida” 2001-yil 22-iyundagi 262-son qaroriga quyidagi qoʻshimchalar kiritilsin: 3-ilovaning 12-bandiga “oʻrmon kordonlari” soʻzlaridan keyin “kichik koʻpriklar” soʻzlari qoʻshilsin; 4-ilovaning 12-bandiga “oʻrmon kordonlari” soʻzlaridan keyin “kichik koʻpriklar” soʻzlari qoʻshilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.M. Xanov zimmasiga yuklansin.
“OʻZBEKISTON RESPUBLIKASI BILAN ARAB IQTISODIY TARAQQIYOT QUVAYT JAMGʻARMASI OʻRTASIDAGI “KARDIOXIRURGIYA BOʻLIMI BINOSINI REKONSTRUKSIYA QILISh VA JIHOZLASh” LOYIHASI” QARZ BITIMI TOʻGʻRISIDA
(resolution, 2021-02-22)

“Akademik V.Vohidov nomidagi Respublika ixtisoslashtirilgan jarrohlik markazi huzuridagi kardioxirurgiya boʻlimini rekonstruksiya qilish va jihozlash” loyihasini oʻz vaqtida amalga oshirish maqsadida Vazirlar Mahkamasi qaror qiladi: 1. Vazirlar Mahkamasining “Arab iqtisodiy taraqqiyot Quvayt jamgʻarmasi ishtirokida “Akademik V.Vohidov nomidagi Respublika ixtisoslashtirilgan jarrohlik markazi huzuridagi kardioxirurgiya boʻlimini rekonstruksiya qilish va jihozlash” loyihasini amalga oshirish chora-tadbirlari toʻgʻrisida” 2008-yil 6-maydagi 85-son qarorini amalga oshirishda Quvayt Davlati Amirining Oʻzbekistonga rasmiy tashrifi paytida Arab iqtisodiy taraqqiyot Quvayt jamgʻarmasi bilan Qarz bitimi Oʻzbekiston tomoni bilan kelishgan holda teng darajani taʼminlash maqsadida Oʻzbekiston Respublikasi Sogʻliqni saqlash vaziri tomonidan imzolanganligi maʼlumot uchun qabul qilinsin. 2. Oʻzbekiston Respublikasi Adliya vaziri Oʻzbekiston tomonidan Oʻzbekiston Respublikasi Sogʻliqni saqlash vaziri imzolagan Oʻzbekiston Respublikasi bilan Arab iqtisodiy taraqqiyot Quvayt jamgʻarmasi oʻrtasidagi Qarz bitimi yuzasidan belgilangan tartibda yuridik xulosa bersin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Qosimov zimmasiga yuklansin.
ADVOKATLIK GUVOHNOMASINI BERIShNING VAQTINChALIK TARTIBI TOʻGʻRISIDA
(order, 2009-01-20)

“Advokatura instituti takomillashtirilishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi Oʻzbekiston Respublikasining 2008-yil 31-dekabrdagi OʻRQ-198-son Qonuni (Oʻzbekiston Respublikasi qonun hujjatlari toʻplami, 2008-y., 52-son, 514-modda) (bundan buyon matnda Qonun deb yuritiladi) talablarini taʼminlash maqsadida buyuraman: 1. Qonunning 7-moddasiga asosan 2009-yil 1-yanvar holatiga faoliyat koʻrsatayotgan advokatlik byurolari, hayʼatlari va firmalari, shuningdek ularda ishlayotgan advokatlar advokatlik byurolari, hayʼatlari va firmalarining tashkiliy-huquqiy shakllarini, litsenziyalarini hamda advokat maqomlarini 2009-yil 1-iyulga qadar Qonunga muvofiqlashtirishi shartligi maʼlumot uchun qabul qilinsin. Advokat maqomini Qonunga muvofiqlashtirish Oʻzbekiston Respublikasi Adliya vazirligi tomonidan belgilangan tartibda tasdiqlanadigan advokatlik guvohnomasining yangi namunasi bilan tasdiqlanadi. 2. Belgilab qoʻyilsinki, advokatlarga tegishli advokatlik byurolari, hayʼatlari va firmalari tomonidan muqaddam berilgan guvohnomalar adliya organlari tomonidan ularga yangi namunadagi advokatlik guvohnomasi berilgunga qadar amalda boʻladi. 3. Advokatlarga tegishli advokatlik byurolari, hayʼatlari va firmalari tomonidan muqaddam berilgan va amal qilish muddati 2008-yil 31-dekabrdan keyin tugagan guvohnomalarning muddati yangi namunadagi advokatlik guvohnomasi berilgunga qadar uzaytirilgan deb hisoblansin. 4. Mazkur buyruq davlat roʻyxatidan oʻtkazilsin hamda Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining Davlat reyestriga tegishli yozuv kiritilsin. 5. Qonun hujjatlarini turkumlash va huquqiy axborot boshqarmasi (A. Inanbabayev) va Notariat, FHDY va advokatura boshqarmasi (D. Yakubova) ushbu normativ-huquqiy hujjatni 10 kun muddat ichida barcha manfaatdor shaxslarga yetkazilishini va “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 6. Mazkur buyruq davlat roʻyxatidan oʻtkazilgan kundan boshlab oʻn kundan keyin kuchga kiradi va 2009-yilning 1-iyuliga qadar amal qiladi. 7. Ushbu buyruqning ijrosini nazorat qilish vazir oʻrinbosari E. Kanyazov zimmasiga yuklatilsin.
QIMMATLI QOGʻOZLAR BILAN OPERATSIYALARNI AMALGA OShIRISh HUQUQI UChUN JISMONIY ShAXSLARNI ATTESTATSIYA (QAYTA ATTESTATSIYA) QILISh TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(order, 2022-10-18)

Oʻzbekiston Respublikasining “Qimmatli qogʻozlar bozori toʻgʻrisida”gi Qonuniga (Oʻzbekiston Respublikasi qonun hujjatlari toʻplami, 2008-y., 29-30-son, 278-modda) va Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga (Oʻzbekiston Respublikasi Hukumatining qarorlari toʻplami, 1996-y., 3-son, 11-modda) muvofiq buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi tomonidan 1999-yil 1-martda tasdiqlangan Qimmatli qogʻozlar bilan operatsiyalarni amalga oshirish huquqi uchun jismoniy shaxslarni attestatsiya (qayta attestatsiya) qilish toʻgʻrisidagi nizomga (1999-yil 3-mart, roʻyxat raqami 660) ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.
OʻZBEKISTON RESPUBLIKASI TIJORAT BANKLARIDA BUXGALTERIYA HISOBI HISOBVARAQLAR REJASIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2022-02-27)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonunining 7 va 51-moddalariga asosan Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2004-yil 17-iyuldagi 15/3-sonli qarori bilan tasdiqlangan “Oʻzbekiston Respublikasi tijorat banklarida buxgalteriya hisobi hisobvaraqlar rejasi”ga (2004-yil 13-avgust, roʻyxat raqami 773-17 — Oʻzbekiston Respublikasi qonun hujjatlari toʻplami, 2004-yil, 32-son, 369-modda) ilovaga* muvofiq oʻzgartirish va qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan vaqtdan boshlab oʻn kundan soʻng kuchga kiradi.
SIYOSIY TAVAKKALCHILIKLARDAN SUGʻURTA QILISH BOʻYICHA “OʻZBEKINVEST INTERNESHL” KOMPANIYASI FAOLIYATINI MAQBULLASHTIRISH BOʻYICHA CHORA-TADBIRLAR TOʻGʻRISIDA
(resolution, 2009-01-19)

Oʻzbekiston Respublikasi iqtisodiyotidagi toʻgʻridan-toʻgʻri xorijiy investitsiyalarining hajmlari koʻpayishi sharoitida xorijiy investorlarning ishonchli sugʻurta himoyasini yanada taʼminlash maqsadida: 1. Maʼlumot uchun qabul qilinsinki, “Amerikan Interneshl Grup” (AIG) sugʻurta kompaniyasi tomonidan “Oʻzbekinvest Interneshl” siyosiy tavakkalchiliklardan sugʻurta qilish kompaniyasining taʼsischilari tarkibidan chiqish toʻgʻrisida qaror qabul qilingan. 2. Oʻzbekiston Respublikasi Moliya vazirligi, Tashqi iqtisodiy aloqalar, investitsiyalar va savdo vazirligi hamda “Oʻzbekinvest” Milliy eksport-import sugʻurta kompaniyasining: Oʻzbekiston taʼsischisi — Oʻzbekinvest” Milliy eksport-import sugʻurta kompaniyasining 40 mln AQSh dollari miqdoridagi ulushi bilan “Oʻzbekinvest Interneshl” kompaniyasining ustav kapitali miqdorini 50 mln AQSh dollarigacha kamaytirish; “Oʻzbekinvest Interneshl” kompaniyasining ustav kapitaliga hissasi 10 mln AQSh dollari boʻlgan strategik investorni jalb qilish toʻgʻrisidagi takliflariga rozilik berilsin. 3. Oʻzbekinvest” Milliy eksport-import sugʻurta kompaniyasi: Oʻzbekiston Respublikasi Vazirlar Mahkamasi bilan kelishgan holda “Oʻzbekinvest Interneshl” kompaniyasiga strategik xorijiy investorni jalb qilish choralarini koʻrsin; “Oʻzbekinvest Interneshl” kompaniyasining ustaviga roʻyxatga olingan mamlakat (Buyuk Britaniya) qonunchiligi talablariga muvofiq zarur oʻzgartirishlar kiritilishini taʼminlasin. 4. Vazirlar Mahkamasining 1994-yil 23-noyabrdagi “Oʻzbekinvest Interneshnl”, “Aig Uzbekinvest” qoʻshma sugʻurta kompaniyalarini va “AIG Uzbekinvest” agentligini tashkil qilish toʻgʻrisida”gi 565-sonli qarori 1-bandining “a” kichik bandi va 3-bandi oʻz kuchini yoʻqotgan deb hisoblansin. 5. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
“OʻZBEKISTON RESPUBLIKASINING DAVLAT QIMMATLI QOGʻOZLARI BILAN REPO BITIMLARINI TUZISh VA IJRO ETISh TARTIBI TOʻGʻRISIDAGI NIZOMNI TASDIQLASh HAQIDA”GI QARORGA OʻZGARTIRIShLAR KIRITISh TOʻGʻRISIDA
(resolution, 2009-01-16)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Qimmatli qogʻozlar bozori toʻgʻrisida”gi qonunlariga muvofiq Markaziy bank Boshqaruvi qaror qiladi: 1. Oʻzbekiston Respublikasi Markaziy banki Boshqaruvining “Oʻzbekiston Respublikasining davlat qimmatli qogʻozlari bilan REPO bitimlarini tuzish va ijro etish tartibi toʻgʻrisidagi nizomni tasdiqlash haqida”gi 2008-yil 15-martdagi 8/8-sonli qaroriga (2008-yil 18-iyun, roʻyxat raqami 1829 — Oʻzbekiston Respublikasi qonun hujjatlari toʻplami, 2008-yil, 24-25-son, 247-modda) ilovaga muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi. 1. Qarorning muqaddimasida “Qimmatli qogʻozlar bozorining faoliyat koʻrsatish mexanizmi toʻgʻrisida” soʻzlari “Qimmatli qogʻozlar bozori toʻgʻrisida” soʻzlari bilan almashtirilsin. 2. Nizomda: muqaddimada “Qimmatli qogʻozlar bozorining faoliyat koʻrsatish mexanizmi toʻgʻrisida” soʻzlari “Qimmatli qogʻozlar bozori toʻgʻrisida” soʻzlari bilan almashtirilsin; 3-bandning ikkinchi xatboshisi quyidagi tahrirda bayon etilsin: “davlat qimmatli qogʻozlari (keyingi oʻrinlarda — DQQ) — Oʻzbekiston Respublikasining gʻazna majburiyatlari va Oʻzbekiston Respublikasi Vazirlar Mahkamasi vakolat bergan organ tomonidan chiqarilgan obligatsiyalar, shuningdek, Oʻzbekiston Respublikasi Markaziy bankining (keyingi oʻrinlarda — Markaziy bank) obligatsiyalari”; 87-bandning ikkinchi xatboshisida “11” raqami “12” raqami bilan almashtirilsin. 3. Mazkur oʻzgartirishlar Oʻzbekiston Respublikasi Moliya vazirligi bilan kelishilgan.
SOLIQ SOLISh MAQSADIDA SOLIQ TOʻLOVChILARNING AVTOMATLAShTIRILGAN HISOBINI YURITISh UChUN BANK DEPOZITORLARI MILLIY AXBOROT BAZASI MAʼLUMOTLARIDAN FOYDALANISh TARTIBIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2021-08-10)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonunining 7 va 51-moddalariga, Oʻzbekiston Respublikasining Soliq kodeksiga va “Davlat soliq xizmati toʻgʻrisida”gi Qonunining 7-moddasiga muvofiq Oʻzbekiston Respublikasi Markaziy banki Boshqaruvi va Oʻzbekiston Respublikasi Davlat soliq qoʻmitasi qaror qiladilar: 1. Soliq solish maqsadida soliq toʻlovchilarni avtomatlashtirilgan hisobga olish uchun Bank depozitorlari Milliy axborot bazasining axborotidan foydalanish tartibiga (1999-yil 30-yanvar, roʻyxat raqami 614 — Meʼyoriy hujjatlari axborotnomasi, 1999-yil, 1-son) ilovaga* muvofiq oʻzgartirish va qoʻshimchalar kiritilsin. 2. Ushbu qaror kuchga kirgan kundan boshlab, Oʻzbekiston Respublikasi Markaziy banki Boshqaruvining 1999-yil 21-apreldagi 124-V-sonli, Oʻzbekiston Respublikasi Davlat soliq qoʻmitasining 1999-yil 22-apreldagi 99-54-sonli “Belgilangan muddatlar davomida moliya-xoʻjalik faoliyatini amalga oshirmagan mijozlar hisobvaraqlari toʻgʻrisida elektron maʼlumotlarni uzatish Tartibi” (1999-yil 1-may, roʻyxat raqami 712) oʻz kuchini yoʻqotgan deb hisoblansin. 3. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan vaqtdan boshlab 10 kundan soʻng kuchga kiradi.
“JENERAL MOTORS OʻZBEKISTON” YoPIQ AKSIYADORLIK JAMIYATIDA “M300” MODELIDAGI AVTOMOBILLARNI SERIYALAB IShLAB ChIQARIShNI TAShKIL ETISh TOʻGʻRISIDA
(resolution, 2009-01-16)

Oʻzbekiston Respublikasi Prezidentining “Xorijiy investitsiyalar ishtirokida “Jeneral Motors Oʻzbekiston” korxonasini barpo etish toʻgʻrisida” 2008-yil 21-fevraldagi PQ-800-son qarorini bajarish yuzasidan, 2010-yilning III choragida zamonaviy xavfsizlik, qulaylik va dizayn talablariga javob beradigan “M300” modelidagi avtomobillarni seriyalab ishlab chiqarishni oʻzlashtirish yoʻli bilan Asaka shahridagi avtozavod ishlab chiqarayotgan mahsulotlar turlarini yangilash maqsadida Vazirlar Mahkamasi qaror qiladi: 1. 2008-yil 26-sentabrda “Jeneral Motors Oʻzbekiston” yopiq aksiyadorlik jamiyati bilan “Jeneral Motors DEU Avto end Texnolodji” kompaniyasi (Koreya Respublikasi) oʻrtasida “M300” modelidagi avtomobillarni seriyalab ishlab chiqarishni tashkil etish uchun mashina va asbob-uskunalar yetkazib berish yuzasidan kontrakt tuzilganligi maʼlumot uchun qabul qilinsin. 2. “Jeneral Motors Oʻzbekiston” yopiq aksiyadorlik jamiyatida “M300” modelidagi avtomobillarni seriyalab ishlab chiqarishni oʻzlashtirish boʻyicha yiliga 50 ming avtomobil ishlab chiqaradigan quvvatlarni tashkil etishni nazarda tutuvchi loyihaning texnik-iqtisodiy asoslashi ilovaga* muvofiq asosiy texnik-iqtisodiy parametrlari bilan birga tasdiqlansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari U.U. Rozuqulov zimmasiga yuklansin.
SOLIQ TOʻLOVChILARGA NOL DARAJALI STAVKANI QOʻLLASh NATIJASIDA HOSIL BOʻLGAN QOʻShILGAN QIYMAT SOLIGʻINING ORTIQChA SUMMASINI QAYTARISh TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2016-04-11)

Oʻzbekiston Respublikasi Prezidentining 2008-yil 28-noyabrdagi “Iqtisodiyotning real sektori korxonalarini qoʻllab-quvvatlash, ularning barqaror ishlashini taʼminlash va eksport salohiyatini oshirish chora-tadbirlari Dasturi toʻgʻrisida”gi PF-4058-sonli Farmoniga muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasining 2008-yil 30-apreldagi 44-son va 2008-23-son qarori bilan tasdiqlangan “Soliq toʻlovchilarga nol darajali stavkani qoʻllash natijasida hosil boʻlgan qoʻshilgan qiymat soligʻining ortiqcha summasini qaytarish toʻgʻrisida”gi nizomga (2008-yil 16-may, roʻyxat raqami 1807 — Oʻzbekiston Respublikasi qonun hujjatlari toʻplami, 2008-y., 20-21-son, 180-modda) ilovaga muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan vaqtdan boshlab oʻn kundan keyin kuchga kiradi. 1. 2-bandning toʻrtinchi xatboshi quyidagi tahrirda bayon qilinsin: “Oʻzbekiston Respublikasi Soliq kodeksining 228-moddasiga muvofiq, soliq toʻlovchilarning bankdagi hisob raqamlariga pul mablagʻlarini oʻtkazib berish.”. 2. 4-bandning ikkinchi xatboshi chiqarib tashlansin. 3. 5-banddagi “oʻttiz” soʻzi “yigirma” soʻzi bilan almashtirilsin. 4. 9-banddagi “besh” soʻzi “toʻrt” soʻzi bilan almashtirilsin. 5. 10-bandning birinchi xatboshidagi “5 ish kunidan” soʻzlari “4 ish kunidan” soʻzlari bilan almashtirilsin. 6. 11-bandning birinchi xatboshidagi “5 ish kunidan” soʻzlari “4 ish kunidan” soʻzlari bilan almashtirilsin. 7. 12-bandning birinchi xatboshidagi “5 ish kuni” soʻzlari “4 ish kuni” soʻzlari bilan almashtirilsin. 8. 13-bandda: birinchi xatboshidagi “10 ish kunidan” soʻzlari “8 ish kunidan” soʻzlari bilan almashtirilsin; ikkinchi va toʻrtinchi xatboshilaridagi “5 ish kuni” soʻzlari “4 ish kuni” soʻzlari bilan almashtirilsin. 9. 6-son ilova mazkur oʻzgartirish va qoʻshimchalarning ilovasiga muvofiq tahrirda bayon qilinsin.
XALQARO SHARTNOMANI TASDIQLASH TOʻGʻRISIDA
(resolution, 2009-01-15)

1. 2005-yil 25-noyabr kuni Moskva shahrida imzolangan 1994-yil 15-apreldagi mehnat migratsiyasi va mehnatkash-migrantlarni ijtimoiy himoya qilish sohasida hamkorlik haqidagi Bitimga oʻzgartish hamda qoʻshimchalar kiritish toʻgʻrisidagi Protokol tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnoma kuchga kirishi uchun zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
VAZIRLAR MAHKAMASINING “TOVARLARNING OʻZBEKISTON RESPUBLIKASI ChEGARASI ORQALI NOQONUNIY OLIB OʻTILIShINI BARTARAF ETIShGA DOIR FAOLIYATNI RAGʻBATLANTIRISh TOʻGʻRISIDA” 2004 YIL 25 OKTYABRDAGI 498-SON QARORIGA QOʻShIMChA KIRITISh HAQIDA
(law, 2022-07-22)

Milliy xavfsizlik xizmatining Davlat chegaralarini himoya qiluvchi qoʻmitasi harbiy xizmatchilari va ularning oila aʼzolarining uy-joy-maishiy shart-sharoitlarini va ijtimoiy taʼminotini yaxshilash maqsadida Vazirlar Mahkamasi qaror qiladi: 1. Vazirlar Mahkamasining “Tovarlarning Oʻzbekiston Respublikasi chegarasi orqali noqonuniy olib oʻtilishini bartaraf etishga doir faoliyatni ragʻbatlantirish toʻgʻrisida” 2004-yil 25-oktabrdagi 498-son qarori (Oʻzbekiston Respublikasi QT, 2004-y., 10-son, 99-modda) 1-bandining ikkinchi xatboshidagi “ragʻbatlantirishda” soʻzidan keyin “Milliy xavfsizlik xizmatining Davlat chegaralarini himoya qiluvchi qoʻmitasi harbiy xizmatchilarining ipoteka krediti boʻyicha dastlabki badalni toʻlashida” soʻzlari qoʻshilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
XALQARO SHARTNOMANI TASDIQLASH TOʻGʻRISIDA
(resolution, 2009-01-07)

1. Oʻzbekiston Respublikasi Hukumati bilan Latviya Respublikasi Hukumati oʻrtasida 2008-yil 6-oktabr kuni Toshkent shahrida imzolangan favqulodda vaziyatlarning oldini olish va tugatish sohasida hamkorlik qilish toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnoma kuchga kirishi uchun zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI PREZIDENTINING “OʻZBEKISTON RESPUBLIKASINING TIKLANISh VA TARAQQIYOT JAMGʻARMASI FAOLIYATINI TAShKIL QILISh ChORA-TADBIRLARI TOʻGʻRISIDA” 2006-YIL 16-MAYDAGI PQ-350-SONLI QARORIGA OʻZGARTISh VA QOʻShIMChALAR KIRITISh TOʻGʻRISIDA
(resolution, 2009-01-06)

Iqtisodiyotning real sektori korxonalarini modernizatsiya qilish, texnik va texnologik qayta jihozlash dasturlarida Oʻzbekiston Respublikasining Tiklanish va taraqqiyot jamgʻarmasi ishtirokini takomillashtirish, shuningdek tijorat banklarining investitsiyaviy faolligini kengaytirish maqsadida: 1. Oʻzbekiston Respublikasi Prezidentining “Oʻzbekiston Respublikasining Tiklanish va taraqqiyot jamgʻarmasi faoliyatini tashkil qilish chora-tadbirlari toʻgʻrisida” 2006-yil 16-maydagi PQ-350-sonli qaroriga ilovaga muvofiq oʻzgartish va qoʻshimchalar kiritilsin. 2. Mazkur qarorning ijrosini nazorat qilish Oʻzbekiston Respublikasi Prezidentining Mamlakatni isloh qilish va yangilashning huquqiy bazasini takomillashtirish masalalari boʻyicha Davlat maslahatchisining xizmati (Sh.X. Fayziyev) zimmasiga yuklansin. 1. 2-bandning ikkinchi xatboshi quyidagi tahrirda bayon etilsin: “boshqaruv xodimlarining cheklangan soni 19 nafardan iborat boʻlgan Jamgʻarmaning ijro etuvchi direksiyasi”. 2. 1-ilova oʻz kuchini yoʻqotgan deb hisoblansin. 3. 2-ilovaning 9-bandi (Oʻzbekiston Respublikasining Tiklanish va taraqqiyot jamgʻarmasi, Jamgʻarma mablagʻlarini shakllantirish va ulardan foydalanish prinsiplari toʻgʻrisida nizom): quyidagi mazmundagi oltinchi xatboshi bilan toʻldirilsin: “yetakchi tarmoqlarni modernizatsiya qilish uchun muhim ustuvor ahamiyatga ega investitsiya loyihalarini birgalikda moliyalashtirish, eksportga moʻljallangan va import oʻrnini bosadigan ishlab chiqarishlar uchun xorijiy texnologiyalar va uskunalarni sotib olishga mablagʻlarni maqsadli yoʻnaltirgan holda respublikaning tijorat banklariga Jamgʻarmani boshqarish boʻyicha Kengash qarori bilan belgilangan tartibda kredit liniyalarini ochish”; oltinchi—oʻninchi xatboshilar tegishli ravishda yettinchi—oʻn birinchi xatboshilar deb hisoblansin.